মুক্তিযুদ্ধে আমাদের দেশকে স্বাধীন করতে গিয়ে যেসব ভারতীয় সৈনিক বাংলার মাটিতে রক্ত দান করেছেন, সেসব সহযোদ্ধাকে অভিনন্দন ও শ্রদ্ধা জানাই। ভারতীয় সামরিক বাহিনীর ৪০৬১ জন অফিসার, জেসিও, সৈনিক যুদ্ধাহত হয়েছিলেন এবং ১৫২৫ জন অফিসার, জেসিও, সৈনিক নিহত হয়েছেন। অপরপক্ষে পাকিস্তানিদের পক্ষ থেকে যারা সারেন্ডার বা আত্মসমর্পণ করেছিলেন ১৬ ডিসেম্বর ১৯৭১-এ তাদের মোট সংখ্যা হচ্ছে ৯১ হাজার, ৫৬৬৯৪ জন সামরিক ব্যক্তি, ১২১৯২ জন আধা-সামরিক ব্যক্তি ও বাকিরা বেসামরিক ব্যক্তি। এই সংখ্যাগুলোয় ভারতের ক্ষয়ক্ষতি ও পাকিস্তানের আত্মসমর্পণের তথ্যগুলো দেয়া আছে একটি পুস্তকে নাম : ইন্ডিয়ান আর্মি আফ্টার ইন্ডিপেন্ডেন্স; লেখক : মেজর কে সি প্রভাল, প্রকাশক লান্সার ইন্টারন্যাশনাল, প্রথম প্রকাশ ১৯৮৭ সাল।